stanford-oval/wikipedia huggingface dataset:
אולפני פבל מיל

| --- | --- |

פבל מיל, 1992
 מידע כללי
 סוג:  מבנה לשעבר 
 מיקום:  ברמינגהאם 
 מדינה:  הממלכה המאוחדת 
 בעלים:  BBC 
 הקמה ובנייה
 תקופת הבנייה:  ?–1971
 תאריך פתיחה רשמי:  10 בנובמבר 1971 
 תאריך פירוק:  2005 
 
 קואורדינטות:  52°27′02″N 1°54′48″W﻿ / ﻿52.4505°N 1.9133°W﻿ / 52.4505; -1.9133
 he
 
אולפני פבל מיל (באנגלית: Pebble Mill Studios) היו מרכז הפקה ושידור של תוכניות טלוויזיה ורדיו של ה-BBC בעיר ברמינגהאם שבבריטניה. המרכז היה פעיל משנת 1971 ועד לשנת 2004. בתקופה זו הופקו בו רבות מן התוכניות הנודעות ביותר של ה-BBC והוא נחשב שני בחשיבותו רק למרכז הטלוויזיה של ה-BBC בלונדון.
המרכז נבנה בשנים 1967–1971 בפרבר של העיר וכלל מבנים על פני מגרש בגודל של 36 דונם, ובכללם בניין מרכזי בעל תשע קומות. הוא נפתח על ידי הנסיכה אן ב-10 בנובמבר 1971.
התוכנית הידועה ביותר ששודרה מהמרכז הייתה Pebble Mill at One – אחת מתוכניות האירוח הראשונות בטלוויזיה, ששודרה בערוץ BBC1 בשעת הצוהריים (בשנים 1972-1986). תוכנית יומית פופולרית זו נודעה בין השאר בכך שלא צולמה באולפן טלוויזיה מסורתי, אלא במבואה בעלת קירות זכוכית של אחד הבניינים, וזאת בשל העובדה שהאולפנים במרכז היו תפוסים במשך רוב הזמן לצורך הפקות אחרות.
בין יתר תוכניות הטלוויזיה שהופקו במרכז זה היו:
"כל היצורים, גדולים כקטנים" – סדרה המבוססת על ספריו של הווטרינר אלף וייט (למעט הסצנות שצולמו בשטח פתוח);
הסדרה "רופאים" (Doctors);
הסדרה החיים האלה;
הסדרה Dangerfield;
תוכנית הטלוויזיה המוטורית טופ גיר.
במרכז שכנה תחנת הרדיו BBC West Midlands – אחת מזרועות הרדיו האזורי של ה-BBC. בין תוכניות הרדיו שהופקו בו הייתה אופרת הסבון ברדיו The Archers – תוכנית הרדיו בעלת משך השידור הרצוף הארוך ביותר בעולם (מ-1950 ועד עתה).
בראשית שנות האלפיים החליט ה-BBC לסגור את המרכז ולהעביר את הפעילות בו לאתר אחר. ההחלטה נתקבלה בשל שיקולים כלכליים שונים ובכללם הוצאות התחזוקה הגדלות של הבניינים. המרכז נסגר באוקטובר 2004 וחלק מהפעילות בו הועתקה לבניין במרכז העיר ברמינגהאם. בנייני המרכז נהרסו באביב 2005 מתוך כוונה לבנות במקומם פארק מדע וטכנולוגיה, אך תוכנית זו לא יצאה לפועל. בשנת 2016 נפתח במקום "בית החולים ברמינגהאם לרפואת שיניים", שכולל מרפאות שיניים כחלק משירות הבריאות הלאומי ובית ספר לרפואת שיניים שקשור לאוניברסיטת ברמינגהאם.
הערות שוליים

↑  להרחבה ראו כאן.
↑  להרחבה ראו כאן.
| --- | --- |
בקרת זהויות :  LCCN: nb2006008246  MusicBrainz: 39b3bdcc-8a8c-4c38-8217-e6d6eaa3bbbb  VIAF: 156191716   WorldCat (עם VIAF): 156191716
המחזמר הגאה הגדול

| --- | --- |

כרזת הסרט
 בימוי:  קספר אנדראס פרד מ. קארוסו
 הופק בידי:  קספר אנדראס פרד מ. קארוסו ג'יי ארנולד תום ד'אנגורה מייקל דאלינג אדוארד מילר
 תסריט:  פרד מ. קארוסו
 עריכה:  אלכסנדר האמר
 שחקנים ראשיים:  לינה הול דניאל רובינסון ג’ואי דאנינג ג'ף מטזלר קספר אנדראס
 מוזיקה:  ריק כרום
 צילום:  ג'ון פורדהאם
 מדינה:  ארצות הברית ארצות הברית
 חברה מפיצה:  Embrem Entertainment (U.S. DVD)
 שיטת הפצה:  וידאו על פי דרישה 
 הקרנת בכורה:  9 באוגוסט 2009
 משך הקרנה:  90 דקות
 שפת הסרט:  אנגלית
 סוגה:  סרט להט"ב סרט מוזיקלי סרט קומדיה
 מקום התרחשות:  ניו יורק 
 הכנסות:  $24,140 (בארצות הברית)
 הכנסות באתר מוג'ו:   biggaymusical
 פרסים:  פרס הפסקול הטוב ביותר (FilmOut San Diego)
 www.thebiggaymusical.com
 דף הסרט ב־IMDb
 
המחזמר הגאה הגדול או ביג גיי מיוזיקל (באנגלית: The Big Gay Musical) הוא סרט קומי-מוזיקלי אמריקאי משנת 2009, שנכתב על ידי פרד מ. קרוסו, שביים אותו יחד עם קספר אנדרס.‏ הסרט עוקב אחר תקופה קצרה בחייהם של שני שחקנים צעירים המככבים במחזמר להט"בי באוף ברודוויי; האחד הומוסקסואל גלוי, שנאבק בשאלה האם לחיות בהפקרות מינית או לחפש שותף מונוגמי לחיים, בעוד האחר הוא ארוניסט המתלבט אם עליו לצאת מהארון כהומוסקסואל בפני הוריו הדתיים השמרנים.
הסרט משלב בתוכו מספר קטעים מוזיקליים, הכוללים מלאכים הרוקדים סטפס, סיפור בראשית, ומחאות מצד דתיים שמרנים התומכים בטיפולי המרה. הסרט מסתיים כאשר הדמויות מבינות שחייהם יהיו טובים יותר אם הם פשוט יקבלו את עצמם כמו שהם.
עלילה

פול (דניאל רובינסון) ואדי (ג'ואי דדינג) מתחילים בחזרות למחזמר בשם: "אדם וסטיב - בדיוק כפי שאלוהים ברא אותם" (Adam & Steve: Just the Way God Made Them). החיים שלהם תואמים לחיים של הדמויות שהם מגלמים על הבמה - פול בחיפושו אחר בן זוג, ואדי שמבין כי דתו מעלה דילמות עם היותו הומוסקסואל. לאחר תקופה של פגישות כושלות מחליט פול לחיות את חייו כחיי הפקרות, ואדי מחליט לצאת מהארון בפני הוריו. אדי יוצא מהארון בפני משפחתו, שלא מקבלת את הדבר, ופול לא מצליח למצוא אפילו סטוץ הולם.
שחקנים ודמויות

| שם השחקן/ית | שם הדמות |
| --- | --- |
לינה הול: אישה / חוה
דניאל רובינסון: פול / אדם
ג’ואי דאנינג: אדי / סטיב
ג'ף מטזלר: דייוויד
קספר אנדראס: סדרן
ליז מקרטני: פאטי-מיי
בריאן ספיטולניק: מייקל
אנדרה וורד: ג'וסה
סטיב הייז: אלוהים
ג'ים ניומן: ברוס
מייקל שיפמן: צ'ארלס
מרטי תומאס: דורותי
קייט פזאקיס: בתפקיד עצמה
מייקל מוסטו: בתפקיד עצמו
ג'ק אהרונסון: בתפקיד עצמו
ברנט קוריגן: האסלר
ריק כרום: שיכור
הפקה

הבמאים בחרו ללהק לכל התפקידים המרכזיים בסרט שחקני ברודוויי הומואים גלויים. שלב הצילומים של הסרט החל ב-24 באוקטובר 2008. בסרט מופיע צוות השחקנים הכולל מספר רב של שחקני תיאטרון ותיקים, בהם ליז מק'קרטני, ג'ים ניומן, ג'ואי דודינג, מרטי תומאס, אנדרה וורד, דניאל רובינסון, ג'ף מטזלר, בריאן ספיטולניק, ג'וש קרוז, לנה הול וסטייב הייז, וכן כוריאוגרפיה מאת שי סאליבן עם שירים שכתב ריק קרום. עבור שני השחקנים הראשיים, דניאל רובינסון וג'ואי דודינג, סרט זה היה סרט הקולנוע באורך מלא הראשון בו השתתפו. בתחילה, השניים חששו מלקחת חלק בסצנות המין שבסרט, ורובינסון אף דחה את התפקיד שהוצע לו. הוא צוטט כאומר: "זה היה קצת יותר מדי בשבילי, לא היה לי נוח עם סצנות הסקס והעירום, זה היה עירום מדי והומואי מדי עבורי", והוא הרחיב: "הסיבה המרכזית שבגללה סירבתי לתפקיד בתחילה הייתה משום שאני לא רוצה להיראות כמו 'שחקן הומו', ו-'ביג גיי מוזיקל' היה כמו לשים קעקוע על הגוף שלי". בסופו של דבר הוא החליט שהסרט הוא הזדמנות טובה, ובדיעבד הודה כי סצנת המין הייתה "קשה יותר לקריאה מאשר לבצע". חששותיו הראשונים היו חששות לגבי הנצחת גופו העירום והחשוף על סרט. רובינסון ודודינג אמרו שההיבט הקשה ביותר עבור היה לגלם שתי דמויות שונות עם קווי עלילה וסיפורים שונים בתוך אותו סרט.
תגובות וביקורות

המגזין וראייטי פרסם ביקורת לסרט המתייחסת למספר קטעים בו, ובפרט - לקטע העוסק בבריאת העולם, תוך ציון העובדה ש-"נדיר הוא שחילול קודש כל כך משעשע, ואילו פרד מ. קארוסו היה מסוגל לשמור על רמה כזו של שנינות ... הסרט היה צריך לדבוק בהצגת המופע הבימתי שבו". כמו כן צוינו מספר פגמים בסרט, בכך ש-"הקטעים העוקבים (לקטע על בריאת העולם) היו ארוכים מדי, לרבות הקריקטורה הלא מוצלחת של תמי פיי מסנר והקטע אודות טיפול המרה, שאוזנו באמצעות צוות שחקנים גברי נעים למראה, לבושים במכנסיים קצרים ובכנפיים של מלאכים". לזכותו של הסרט נכתב כי "הבמאים התעקשו ללהק לתפקידים הראשיים רק שחקני ברודוויי שהם הומואים גלויים, ובכך המירו את הליהוק הרגיל של שחקני הדרמות היומיות של לוס אנג'לס בטאלנטים אמיתיים בעלי יכולות שירה וריקוד". לסיכום, נכתב כי הסרט "יותר מראוי לצפייה ב-פסטיבלי קולנוע וב-DVD".
באתר האינטרנט AfterEllen.com נכתב כי לסרט יש מבנה "קצת יוצא דופן" בכך שלאחר סיקוונס הפתיחה ישנו "קטע מוזיקלי ארוך המציג הופעת הרצה של מחזמר בימתי בשם "אדם וסטיב - בדיוק כפי שאלוהים ברא אותם" (Adam & Steve: Just the Way God Made Them) המספר את סיפור התנ"ך מתוך פרספקטיבה הומוסקסואלית". באתר נכתב כי מדובר ב-"סרט רומנטי נעים להפליא", וכי "למחזמר הגאה הקטן הזה צפויים חודשיים של הופעות הרצה ללא כל דופי!".
המבקר פרנק ג'יי. אוולה (New York Cool) כתב כי התגובה הראשונית שלו הייתה שלילית, אבל כאשר הוא קרא על מעורבותו של קספר אנדריאס בפרויקט הוא התעניין יותר בסרט ולמד שבניגוד לרושם הראשוני שלו, "אף אחד לא פורץ בשירה ללא סיבה טובה". אוולה התמקד במיוחד כיצד הסיפור עוסק בשחקני המחזמר "אדם וסטיב - בדיוק כפי שאלוהים ברא אותם" (Adam & Steve: Just the Way God Made Them), הפקה מוזיקלית בתוך הסרט עצמו המציגה את סיפור הבריאה המתואר בספר "בראשית" מנקודת מבט הומוסקסואלית. הוא כתב כי "באופן עקבי ומתוחכם הסרט חוזר שוב ושוב אל ההצגה הבימתית, ומשתמש בו ככלי מסגור" על מנת להבליט את הסיפור הרחב יותר של הסרט של קבלה עצמית. לסיכום, המבקר מציין כי "ערכי ההפקה נהדרים והאנסמבל הוא, על פי רוב, ראוי להערצה". כמו כן כתב שדניאל רובינסון היה "די מרשים" וכי השיר שביצע ("I Wanna Be a Slut") סחף את הקהל, וכי ג’ואי דאנינג, שגילם את דמותו של אדי "ברגישות ובמתיקות" ריגש את הקהל בכך שגילם בצורה כנה דמות של גבר הומוסקסואל שנמצא על סף יציאה מהארון.
פרסים

פרס הסרט הקווירי הטוב ביותר - פסטיבל הסרטים הקווירי הבינלאומי מרלינקה (בלגרד, סרביה)
הפצה

הסרט הוקרן לראשונה ב-20 ביולי 2009, בפסטיבל הסרטים Q Fest שבפילדלפיה, והתאריך הרשמי של יציאתו לאקרנים היה 9 באוגוסט 2009, בפרובינסטאון, מסצ'וסטס. לאחר מכן, הסרט הוקרן במספר פסטיבלי קולנוע להט"ביים במהלך 2009 ו-2010.
פסקול

הפסקול של הסרט היה אמור לצאת ב-14 ביולי 2009. הדיסק כולל את כל השירים המקוריים מהסרט, וכן כמה שירים עכשוויים שהוצגו גם בסרט.
| מס' | שם | משך |
| --- | --- | --- |
| 1. | ‏Overture‏  |   |
| 2. | ‏Creation‏  |   |
| 3. | ‏The Party Isn't Over‏  |   |
| 4. | ‏Eve's Lament‏  |   |
| 5. | ‏Christian Medley‏  |   |
| 6. | ‏I Will Change‏  |   |
| 7. | ‏I Wanna Be a Slut‏  |   |
| 8. | ‏I'm Gonna Go Straight‏  |   |
| 9. | ‏Someone to Sing Me a Love Song‏  |   |
| 10. | ‏Musical Theatre Love‏  |   |
| 11. | ‏Someone Up There‏  |   |
| 12. | ‏God Loves Gays‏  |   |
| 13. | ‏As I AM‏  |   |
| 14. | ‏Finale‏  |   |
| 15. | ‏I Am Alone‏  |   |
לקריאה נוספת

San Vicente, Romeo. "At Last, The Big Gay Musical." San Francisco Bay Times. November 13, 2008. Accessed 01-21-2009.
Lipton, Brian Scott. "Cruz, Hayes, McCartney, Newman, Thomas, Ward, et al. Set for The Big Gay Musical." TheaterMania.com. October 23, 2008. Accessed 01-21-2009.
"At Last, The Big Gay Musical." Gaydar Nation. October 4, 2008. Accessed 01-21-2009.
Padva, Gilad. Uses of Nostalgia in Musical Politicization of Homo/Phobic Myths in Were the World Mine, The Big Gay Musical, and Zero Patience. In Padva, Gilad, Queer Nostalgia in Cinema and Pop Culture, pp. 139–172 (Palgrave Macmillan, 2014, ISBN 978-1-137-26633-0).
הערות שוליים

1 2 3  Debruge, Peter (17 בינואר 2010). "review: The Big Gay Musical". Variety. נבדק ב-29 במרץ 2012. {{cite news}}:  (עזרה)
1 2  Gans, Andrew (23 באוקטובר 2008). "McCartney, Newman, Thomas, Ward and More Cast in "The Big Gay Musical" Film". Playbill. נבדק ב-27 במרץ 2012. {{cite news}}:  (עזרה)
1 2 3  staff (23 באוקטובר 2008). "Filming Begins on New Feature Film BIG GAY MUSICAL Featuring Broadway Stars". Broadway World. נבדק ב-27 במרץ 2012. {{cite news}}:  (עזרה)
↑  "Iris Prize Festival". Western Mail. 2 באוקטובר 2009. Six new feature films are being screened as part of this year's Iris Prize Festival, which celebrates the best in gay and lesbian film from around the world. Leading actors and directors will be travelling to Cardiff to introduce each screening. One of the films, as voted for by the Friends of Iris, will also walk away with pounds 1,000. These are the offerings...The Big Gay Musical (European Premiere) Cineworld - October 9 {{cite news}}:  (עזרה)
1 2 3 4  Avella, Frank J. (17 בספטמבר 2009). "The Big Gay Musical". New York Cool. אורכב מ-המקור ב-2012-06-06. נבדק ב-27 במרץ 2012. {{cite news}}:  (עזרה)
1 2  Hartinger, Brent. ""The Big Gay Musical" Deserves to Take a Bow". October 8, 2009. After Elton. נבדק ב-29 במרץ 2013. {{cite web}}:  (עזרה)
1 2 3  Kramer, Gary (1 באפריל 2010). "The Big Gay Musical Comes to DVD". San Francisco Bay Times. נבדק ב-27 במרץ 2012. {{cite news}}:  (עזרה)
↑  Gans, Andrew (9 באוגוסט 2009). "Big Gay Musical Premieres in Provincetown". Playbill. נבדק ב-27 במרץ 2012. {{cite news}}:  (עזרה)
↑  Bacalzo, Dan (30 באפריל 2009). "Big Gay Musical Soundtrack to Be Released July 14". Theater Mania. נבדק ב-28 במרץ 2012. {{cite web}}:  (עזרה)
↑  staff (18 במאי 2009). "THE BIG GAY MUSICAL Soundtrack Released 7/14". Broadway World. נבדק ב-28 במרץ 2012. {{cite news}}:  (עזרה)
| --- | --- |
בקרת זהויות :  MusicBrainz work: 3f18f5de-41f1-482c-8319-69771ef77e19
Final Fantasy VIII

| --- | --- |

 כללי
 תאריך הוצאה:  פלייסטיישן יפן: 11 בפברואר 1999  צפון אמריקה: 9 בספטמבר 1999  PAL:‏ 27 באוקטובר 1999 ווינדוס צפון אמריקה: 25 בינואר 2000  אירופה: 18 בפברואר 2000  יפן: 23 במרץ 2000 PlayStation Network יפן: 24 בספטמבר 2009  צפון אמריקה: 17 בדצמבר 2009  אירופה: 4 בפברואר 2010
 סוגה:  משחק תפקידים ממוחשב
 פיתוח:  square
 הוצאה לאור:  יפן: Square, צפון אמריקה: Square Electronic Arts,אזור PAL:‏ Square Europe (פלייסטיישן), אירופה: Eidos Interactive (ווינדוס)
 ארץ מקור:  יפן 
 שפות:  אנגלית, גרמנית, איטלקית, צרפתית, ספרדית 
 עיצוב:  יושינורי קוטאסי (Yoshinori Kitase)
 סדרה:  Final Fantasy
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  Microsoft Windows, אנדרואיד, פלייסטיישן, iOS 
 
 ffviiipc.com
 
Final Fantasy VIII (ביפנית: ファイナルファンタジーVIII, תעתיק: Fainaru Fantajī Eito) הוא משחק וידאו שהופץ בשנת 1999 לפלייסטיישן ובשנת 2000 עבור מחשבים תומכי Windows. המשחק פותח והופץ בידי חברת Square (כיום Square-Enix). המשחק הפך לזמין ב-PlayStation Network וב-PSone Classics ביפן ב-24 בספטמבר 2009, בארצות הברית ב-17 בדצמבר 2009, ובאירופה ב-4 בפברואר 2010.
באירוע E3 2019 הוכרז רימאסטר של המשחק, המכיל שיפורים בגרפיקה, לפלייסטיישן 4, ל-Xbox One, לנינטנדו סוויץ' ולמחשב. הרימאסטר יצא ב-3 בספטמבר באותה שנה
עלילת המשחק מתמקדת בקבוצת שכירי חרב צעירים הנמשכים לעימות בינלאומי, המבקשים להגן על העולם מפני מכשפה המפעילה את המלחמה למטרותיה. הגיבור הראשי במשחק הוא סקוואל לאונארט (Squall Leonhart), נער מתבודד בן שבע עשרה וסטודנט באקדמיה הצבאית "בלם גרדן" (Balamb Garden), אשר מוכשר להיות "SeeD", שכיר חרב הממון בידי האקדמיה.
פיתוח המשחק החל בשנת 1997, במהלך תהליך הלוקליזציה האנגלית של Final Fantasy VII. המוזיקה הולחנה בידי נובו אואמטסו (Nobuo Uematsu). מוזיקת הנושא היה השיר "Eyes on Me" בוצעה על ידי פיי וונג.
המשחק התקבל בצורה חיובית בידי המבקרים וזכה להצלחה מסחרית. שלושה עשר שבועות לאחר השקתו, גרף המשחק יותר מ-50 מיליון דולר במכירות, מה שהופך אותו למשחק ה-Final Fantasy שנמכר במהירות המהירה ביותר בכל הזמנים, עד ליצאת המשחק Final Fantasy XIII. עד 31 במרץ 2003 נמכרו ברחבי העולם כ-8,150,000 עותקים של המשחק. הוא נבחר למשחק ה-22 הטוב ביותר בכל הזמנים על ידי קוראי המגזין Famitsu.
זהו המשחק הראשון של Square Soft אשר הציג סצנות איכותיות מבחינה גרפית, על בסיס מנוע חדש שפותח על ידי שתי החברות. העלילה גם היא שונה, ומתרכזת בקונספירציות ממשלתיות ומתמקדת בשתי עלילות (עבר והווה) אשר נפרשות לאורך המשחק.
פיתוח

פיתוח הכותר Final Fantasy VIII החל בשנת 1997, במהלך תרגום הכותר Final Fantasy VII לאנגלית. כמו רוב הפיתוח של Final Fantasy VII, יוצר הסדרה הוותיק הירונובו סקגוג'י (Hironobu Sakaguchi) שימש כמפיק בפועל ועבד בעיקר על הפיתוח של Final Fantasy: The Spirits Within, והותיר את הובלת הפיתוח של Final Fantasy VIII ליושינורי קיטאסי. שינג'י השימוטו (Shinji Hashimoto) שובץ כמפיק במקום הירונובו סקגוג'י.
מתחילת הפיתוח, ידע יושינורי קיטאסי שהוא רוצה נוֹשְׂאִי שילוב של פנטזיה וריאליזם. לשם כך, הוא שאף לכלול צוות של דמויות הנראות כמו בני אדם רגילים. מעצב הדמויות וחזיתות ההקרבות, טטסויה נומורה ומנהל האומנות, יושוקי נאורה (Yusuke Naora) שאפו להשיג את הרושם באמצעות הכללה של דמויות פרופורציונליות, שימוש בפיתוח עיצוב super deformed SD, המשמש בכותרים קודמים. בנוסף, ניסה נאורה לחזק את הפן הריאליסטי של העולם באמצעות אפקטים של תאורה בהירה, בעיקר עם צללים המסופקים לפי הצורך. אמצעים אחרים שנלקחו כללו הטמעה של מכוניות להשכרה עבור נסיעות במשחק, והשימוש בטכנולוגית "לכידת תנועה" כדי להעניק לדמויות, תנועה כמו בחיים האמיתיים.
תסריט הסופר, קזושיגי נוג'ימה (Kazushige Nojima) הביע כי הדינמיקה של שחקנים, הגיבורים חשובה לו. בשני הכותרים, Final Fantasy VII ו-Final Fantasy VIII, מאופיינות דמויות אלו, קלאוד סטרייף (Cloud Strife) וסקוואל לאונארט, כדמויות מאופקות ושקטות.
בניגוד ל-Final Fantasy VII, שם השחקן יכול רק לשער את מחשבות הדמות, במשחק זה יש לשחקן גישה למחשבות. זאת באמצעות דיאלוגים תכופים, אשר מתקיימים אך ורק בתוך מוחו של Squall, המאפשר לשחקן לקרוא את מחשבותיו ולהבין מה הוא חושב או מרגיש, גם כאשר הוא שומר את המחשבות האלה לעצמו.
בשנת 1999, סצנת רחבת הריקודים של Final Fantasy VIII, הוצגה כדמו טכני (Tech demo) עבור פלייסטיישן. בשנת 2000, גרסת מחשב שוחררה עבור ווינדוס. יציאה זו כללה גרפיקה חלקה, שמע משופרת, וכן הכללת עולם Chocobo, מיני משחק, בכיכובו של בוקו, צ'וקובו (Chocobo) שמאפיין כאחד ממשימות הצד של Final Fantasy VIII.
תיאור המשחק > מצבי המשחק

כמו כל משחקי Final Fantsy,‏ Final Fantasy VIII מורכב משלושה מצבי משחק: מפת העולם, מפת שדה ומסך הקרב.
מפת העולם מוצגת ב-D3, בקנה מידה קטן, בו השחקן יכול לנווט בחופשיות. הדמויות מטיילות ברחבי מפת העולם במגוון דרכים: ברגל, ברכב, [Chocobo, רכבת, ספינת אוויר.
מפת השדה - מורכבת מרקע דו־ממדי כדוגמת יער או עיר, ומדמויות תלת־ממדיות
מסך הקרב - מודל תלת־ממדי של מקום, כדוגמת רחוב או חדר, שבהם נערכים קרבות בין דמויות השחקן לדמויות המופעלות על ידי המחשב
תפריט ראשי - התפריט הראשי נמצא עם הדמויות לאורך כל המשחק, כשאר משחקי Final Fanatsy, אלא שהוא משוכלל יותר ובעל אופציות חדשות כמו, מערכת Junction.
תיאור המשחק > Limit Breaks

לדמויות במשחק יש התקפה מיוחד ששמה "Limit Breaks", כמו לדמויות Final Fantasy VII. בניגוד ל-Final Fantasy VII, בה מופעלת המערכת רק כאשר הדמויות סבלו נזק מסוים, ב-Final Fantasy VIII, הזמינות של Limit Breaks תלויה ברמת החיים הנוכחית של הדמות. Limit Breaks זמינה אצל דמות עם רמת חיים נמוכה. הקסם Aura, מגדיל את הסבירות ל-Limit breaks, ללא קשר לרמת החיים. קיים מצבים שונים, כגון, קללות או פריטים, אשר מונעים את המתקפה. לכל דמות יש limit break שונה, אשר משתפרת בהתאם לאופציות שונות, בהן: לחיצה על מקשי מקלדת (סקוואל), קנית כלי נשק (איוורון), למידה באמצעות פרטים (קוויסטיס) ועוד.
תיאור המשחק > רמות ניסיון

רמת ניסיון מתקבלת בסוף כל קרב. כדי לעלות אותה יש לזכות ב-1,000 נקודות. ככל שהרמה של הקבוצה עולה, כך, רמת האויב עולה שבין היתר, מעניקה לו קסמים חזקים וחדשים. בתום כל קרב מרוויחים גם AP ("נקודות יכולת") שעוזרות ללמד את ה-GF יכולות.
תיאור המשחק > בקר

מערכת הבקר מאפשרת להוסיף לדמויות יכולות נוספות, כגון, GF ("שומרי הגן" - מפלצות), קסמים, פרטים ועוד. כל קסם ופריט מצוידים על הדמות (עד 100 פריטים/קסמים) שנצרכים אחד אחד, כתלות במספר הפעמים שבהם משתמשים בהם, במהלך הקרב. קיימות אפשריות נוספות : שאיפת קסמים, שאיפת קלפים, העלאת/הורדת רמה של מפלצות ועוד אשר באמצעות מערכת הבקר אפשר להתאים את האפשרות המתאימה לדמות. מערכת הבקר היא חידוש עבור משחקי Final Fantasy, בשאר המשחקים היה צורך לצייד את השחקן בנשק ועליו להרכיב את היכולות הרצויות, כמו מטריות (ב-Final Fantasy VII).
דמויות

העלילה מחולקת לתקופות וקבוצות שונות של דמויות. העלילה הראשית מספרת על מספר דמויות.
דמויות > הדמויות הראשיות

סקוואל לאונארט - נער מתבודד בן 17, סטודנט ב-Balamb Garden. שמצולק בפניו עקב קרב בינו לבין אחד הסטודנטים, סייפר. כלי הנשק שלו הוא אקדח-חרב. סקוואל גדל בבית יתומים. זיכרון "היעלמותה של "סיס"" - מעסיק אותו ותורמת להתפתחות העלילה.
רינואה הרטילי, נערה בת שבע עשרה, בתה של פסנתרית מצליחה, ג'וליה ושל גנרל קאראוויי, קצין בכיר בצבא Galbadian. היא משתייכת אל למחתרת "ינשופי היער". היא נפגשת עם סקוואל באחד המשימות והופכת להיות חלק מהחבורה.
קוויסטיס טרפ - מדריכה באקדמיה Balamb Garden.
זל דינצט' - אמן לחימה עם תשוקה לנקניקיות.
'סלפי טילמיט - נערה עליזה שאוהבת רכבות וטיסות בספינת אוויר.
אירוויין קינאס - צלף.
דמויות > דמויות משניות

סייפר אלמאסי - יריבו של סקוואל, ו"אבירה" של אדיאה.
פוג'ין וראיג'ין - הם אינם חלק מקבוצות של סקוואל, הם חלק מקבוצות של סייפר.
סיד - מנהל Balamb Garden. אשתו אדיאה.
נורג - מממן האקדמיה, חברו לשעבר של סיד.
דמויות > הדמויות בסיפור הרקע "עולם החלומות"

לגונה לואר - חייל ב-Balamb Garden שמלווה בחבריו מהצבא, קירוס סגיל ו'וורד זבק.
ריין מרתין, - אמה המאמצת של אלון. ככל הנראה אמו של סקוואל. היא מטפלת בלגונה לאחר שנפצע באחד מהקרבות.
אלון (ellone) "סיס"
ג'וליה, - אהבתו לשעבר של לגונה. אמה של רינואה.
גנרל קאראוויי - אביה של רינואה.
העלילה מלוות במכשפות: אולטימיסה , מכשפה מעתיד שמנסה להשתלט על העולם. כוחה של אולטימסיה תלוי בכוחות מכשפים, עליהם היא משלטת. בתחילה היא משתלט על אדיאה,, אשתו של סיד, אולם בעקבות קרב, בו מובסת אדי, מחליטה אולטימסיה לברוח מאדי והיא נכנסת לרינואה. את רינואה נוטשת מהר לטובת עדאל, מכשף/ה אותו היא משחררת ונכנסת לתוכו.
ד"ר אודין, מדען משוגע.
Biggs and Wedge
Deling
Mayor Dobe and Flo
Dax- בחור מרוחק ולא חשוב במיוחד לעלילה, אך מעורר סקרנות רבה בקרב השחקנים
עיצוב דמויות

במהלך טרום ייצור של המשחק, מעצב הדמויות טטסויה נומורה הציע לתת למשחק אווירה של "ימי בית הספר". כותב התסריט קזושאיג'י נוג'ימה (Kazushige Nojima) כבר תכנן כי הדמויות תהיינה בנות אותו גיל. רעיונותיהם התגבשו והם עוצבו בהתאם לאקדמיה הצבאית. נוג'ימה תכנן כי שתי קבוצות המשחק, לגונה (בעבר) וסקוואל (בהווה), תהיינה מנוגדות זו מזו. רעיון זה הועבר באמצעות גיל וניסיון החיים של קבוצת הלגונה, ביחס לקבוצת סקוואל, שייצגה בני נוער נאיבים.
כדי שהדמויות תיראנה מחוץ לאַטְמוֹסְפֶרָה, הם עוצבו בסגנון אירופאי. הדמות הראשונה שעוצב הוא סקוואל. כדי לייחד את סקוואל כדמות ראשית, הוסיף לו נמורה צלקת על מצחו, מעל גשר אפו. כיוון שלא היה הסבר היסטוריוני על הדמות, עזב נמורה את ההסבר להופעת הצלקת על פניו של סקוואל
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מוזיקה

מלחין הסדרות הקבוע נובו אואמאטסו (Nobuo Uematsu) כתב גם את הפסקול של Final Fantasy VIII.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עלילה > הסיפור של סקוואל > דיסק שני

סקוואל מתעורר בכלא המחוזי D, בו גם מוחזקים החברים שלו. הוא עובר עינויים בידי סייפר, הדורש לדעת את מטרתו האמיתי של SeeD. סקוואל מתעלף עקב הכאב. מומבס (דמות בצורת אריה), שחושב שהוא אדם בשם לגונה, משתחרר אותו. שאר חברי קבוצתו שנכלאו גם, מצליחים להשתחרר. הם נפגשים ומגלים כי Galbadians שיגרו טילים נגד Trabia Garden במסגרת התוכניות של אדי להשמיד את הגן. הגן שעומד להיות מושמד בזמן הקרוב הוא Balamb.
לכפיכך, הקבוצה מתחלקת לשתי קבוצת. קבוצה אחת בפיקודו של סקוואל, שתזהיר את הגן, וקבוצה שנייה בפיקודה של סלפי שינסו למנוע את שיגור הטילים. קבוצת של סלפי הצליחו רק למנוע פגיע ישיר על בית הספר ובקושי שורדים לאחר ההשמדה העצמית של המקום.
סקוואל מגיע אל Balamb Garden ומגלה מהומה. סטודנטים נלחמים זה נגד זה. מתוך המרקחה מבין סקוואל כי חלק מהסטודנטים נמנים בצדו של סיד המנהל וחלק אחר עם נורג, מאסטר הגן. סיד, מנהל הגן, הוא היזם להקמת האקדמיה שמטרתה להביס קוסמת מהעתיק. סיד מחליט להקים את האקדמיה בעקבות אשתו, אדי, שמספרת לו על מכשפה מהעתיד שמנסה להשתלט עליה במטרה לשנות את העבר. 
כיוון שלסיד אין כסף, הוא נעזר בחברו, כשותף לעסק, נורג. נורג עזר לסיד לממן את הקמתו של הגן, הוא ראה בגן כיוזמה רווחית על אף, שמטרתה האמיתית של הגן היה להביס את הקוסמת. ניגוד העניינים הצית את המאבק הפנימי. לאחר תבוסות נורג, סקוואל מגלה כי ה"גן" יכול להתנייד, מה שמונע את הפגיעה בגן. הגן יוצא מכלל שליטה ופוגע בעיר הדיגים. בעיר הדיגים, נפגשים חברי החוליה עם קבוצתה של סלפי.
סקוואל נסער מהאירועים, אולם הוא שומר על קור רוח. לאחר התנצלות בפני ראש עיר הדייגים, הוא ממונה בידי סיד להיות מפקד הגן, הוא מקבל את התפקיד בהסתייגות. בעיר הדייגים, מתכננים חבריו של סקוואל קונצרט, לכבוד מינויו לתפקיד. אירווין מנסה לשדך בין רינואה לסקוואל.
סקוואל מחליט לחוזר אל גן אחר, Balamb Garden. שם, הוא מוצא כי Galbadians, תחת פיקוח חברי סיפר : פוג'ין וראיג'ין, כבשו את המקום בעקבות חיפוש אחר אישה בשם, אלון. סקוואל והחבורה משחררים את העיר ומשם עוברים אל גן אחר, Trabia Garden, גן הבית של סלפי.

Trabia Garden הוחרב בעקבות הפיצוץ, סלפי מתאבלת על חורבן ונפגשת עם ידידים. הקבוצה מטיילת בעיר והם נעצרים במפגרש כדורסל, שם סלפי, סקוואל, זל, אירווין וקוויסטיס, מתחילים בהדרגה להזכר שהם כולם חיו יחדיו בבית יתומים וטופלו על ידי אישה בשם מטרון, אדיאה. הם מסקים שהם שכחו את עברם כיוון שהם השתמשו ב-GF. איוורגין היחיד שלא השתמש ב-GF ולכן, לא שכח מעולם את הזיכרונות. לכן, כולם מחליטים לחזור לבית היתומים, רק כדי לגלות כי צבא Galbadia Garden הגיע לשם, ראשונה. הצבא התכונן לתקוף את האקדמיה ונפתח קרב. באמצע הקרב, סקוואל מציל את רינואה שנפלה בין מפולת אבנים. הם נעצרים ליד ספינת Galbadia. שם רינואה מחזירה לסקוואל את הטבעת שלו, אותה קיבלה מזל, לאחר נפילתה. לאחר השיחה השניים נכנסים לספינה ויחד עם שאר החברים נלחמים באדיאה. בתום הקרבות, אדיאה חוזרת למצבה הנורמלי, מנגד, רינואה נכנסת לתרדמת.